bg id en bg ru uk bg bg bg bg ru en bg bg bg bg bg bg bg bg bg bg en en bg bg en en en en en en en fa en en en bg en hbs_cyr hbs_cyr bg mk bg bg bg bg bg bg uk mk ru bg bg bg ru bg bg bg ru bg bg bg bg sl uk bg en en en bg en bg bg bg bg es bg
Mastercard получи одобрение за влизане в разплащателния пазар на Китай – Fintech
February 28, 2020 by Fintech
Mastercard обяви, че след години неуспешни опити да влезе в разплащателния пазар на Китай възлизащ на  27 трилиона долара, е получил одобрение от Народната банка на Китай (PBOC) да започне официална подготовка за създаване на институция за клиринг на банкови карти. Това е значителна крачка напред в усилията на Mastercard да започне да прави бизнес в Китай, където в момента доминират големи местни играчи.
Миналата година Mastercard създаде съвместно дружество с NetsUnion Clearing Corp., клирингова къща за онлайн разплащания, чиито заинтересовани страни включват и PBOC, съобщава The Wall Street Journal. След това Mastercard съвместно с NetsUnion повторно подаде заявлението си като съвместно предприятие, наречено Mastercard NUCC Information Technology (Beijing) Co., Ltd. Това заявление вече е одобрено, като позволява да се започне подготвителната работа.
Според регламентите в рамките на една година съвместното дружество трябва да приключи подготовката си за официално одобрение за започване на дейност по клиринг на местни банкови карти, съобщиха от банката.
„Ние сме доволни и окуражени от това последно решение на Китайската народна банка PBOC, каза в изявление Президентът и изпълнителен директор на Mastercard Аджайпал Банга. Китай е жизненоважен за нас пазар и ние отново потвърдихме своя непоколебим ангажимент да помогнем за създаването на по-безопасна, по-приобщаваща и безпроблемна екосистема за разплащания за китайските потребители и предприятия. Оставаме заинтересовани да работим с китайското правителство и местните партньори за разрастване на цялостната инфраструктура за разплащания “, добави той.
Mastercard не е първата американска компания за кредитни карти, която получи зелена светлина да започне изграждането на мрежа за разплащания в Китай. American Express за първи път получи предварително одобрение през 2018 г.. След това Народната банка на Китай прие и молбата на Amex за изчистване и уреждане на плащания на вътрешния пазар чрез съвместно дружество с китайския партньор на Amex LianLian Group.
PayPal през есента на 2019г. също обяви намеренията си да влезе в Китай чрез придобиването на 70 процентен дял в GoPay, което го прави първата платформа за чуждестранни плащания, предоставяща услуга за онлайн разплащания в Китай.
Одобренията са част от търговската сделка между САЩ и Китай, която изисква Пекин да приема и преглежда заявленията на фирмите за разплащания своевременно, което не се е случвало преди. По-специално заявленията на фирми, които искат да станат клирингови къщи за банкови карти в Китай, трябва да бъдат приети в рамките на пет работни дни и да се отговори в рамките на 90 дни от внасянето им. А когато подготовката приключи, Китай трябва да приеме заявлението за лиценз в рамките на един месец.
И ако приемем, че окончателното одобрение е дадено на американските фирми, те ще трябва да се състезават с големи, утвърдени играчи. Китай имаше 8,2 милиарда банкови карти в обращение до края на септември 2019г., 90% от тях дебитни, отбелязва Bloomberg.
Традиционните банкови карти не са единственият конкурент на пазара, където потребителите са свикнали да плащат чрез телефона си, както при WeChat Pay. Според доклад на Frost & Sullivan, мобилните разплащания в Китай се очаква да нараснат с 21,8% спрямо 2017 г. и да достигнат 96,73 трилиона долара до 2023 г., а общият брой на активните клиенти на мобилни разплащания се очаква да достигне 956 милиона до 2023 г., спрямо 562 милиона през 2017г.
Въпреки всичко няма гаранция, че Mastercard, Amex, Visa или други чуждестранни фирми ще постигнат успех в Китай през следващите години, ако и когато влизането им е официално разрешено. Изявлението, публикувано от Китайската народна банка, отбелязва, че одобрението е „важна част от отварянето на китайската финансова индустрия“, но не се позовава на търговската сделка директно.
Източник: Статия „Mastercard given approval to prepare for entry into China’s payments market“ by TechCrunch.com, Feb 2020
Тагове / Tagged card payments, China, mastercard, paymets, картови разплащания, Китай, мобилни разплащания
One thought on “Mastercard получи одобрение за влизане в разплащателния пазар на Китай”
Petko Georgiev petkov says:
July 11, 2021 at 8:30 pm
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Филип Мутафис: Има парадокс – SEPA преводите са по-евтини от тези в лева
Инфлацията в еврозоната достигна 2% – за пръв път от 2018
Търговската международна банка Египет стартира Мрежа за незабавни плащания
Над 40% ръст в обема на дигиталните разплащания от началото на 2022 г. отчита Paysera България
Филипинският стартъп Lista събра близо 5.1 мил. долара финансиране
Купуването на критовалути с кредитна карта е индиректно забранено в Тайван
Дигиталната банка Zand получи банков лиценз от ОАЕ
Филип Мутафис: Има парадокс – SEPA преводите са по-евтини от тези в лева
Инфлацията в еврозоната достигна 2% – за пръв път от 2018
Fintech стартъпи, Мобилни плащания, Новини, Онлайн разплащания, Слайдер
SEPA Instant преводи навлизат за първи път в България
Картови оператори, Мобилни плащания, Новини, Слайдер
Mastercard получи одобрение за влизане в разплащателния пазар на Китай
Банкови технологии, Мобилни плащания, Новини, Онлайн разплащания
Навлизането на fintech компании ще намали цените на банковите услуги
Търговската международна банка Египет стартира Мрежа за незабавни плащания
Fintech стартъпи, Мобилни плащания, Новини, Слайдер
Mastercard и TICKEY създават “интелигентен” обществен транспорт
А в Европа вече повечето банки го поддържат и то от бая време. Нашите както винаги са на опашката...
Оферта за заем при 2% ставка !!! Нашата компания е легална организация, създадена да помага на хора в нужда, като…
Здравейте приятели, искам да споделите тази добра новина с всички вас, търсех заем, за да платя сметките си и много…
За нас | Контакти | Партньори
Facebook | Twitter | Google+ | Viber | RSS
Fintech.bg © Всички права запазени